Eötvös Lóránd Kollégium – Környezetvédelmi Műhely:

Dr. Kiss Tímea – Emberi hatásra megváltozó folyók

2013. október 29. 19.00

A Tisza mederformálódását az Alsó-Tiszán (Mindszent, Szeged) vizsgáltuk légifotók, térképek és keresztszelvények segítségével.

Méréseik alapján a vizsgált 25 km-es folyószakaszon a középvonal hossza a szabályozásoktól a partbiztosítások megépítéséig (1950-es évek) átlagosan 6 m/év (0,25 m/év/fkm) ütemmel növekedett, majd az 1970-es évektől ez az érték 0,8 m/év-re csökkent. A védművek kiépítése óta a meanderek alakja torzult: egyre kisebb görbületi sugarú és egyre élesebb kanyarulatok jöttek létre, amelyek lassítják az árvizek levonulását.

A vizsgált Tisza szakasza szűkült is, átlagosan 16 %-al volt 1842 óta (0,2 m/év), melynek hátterében elsősorban a partbiztosítások 1950-es évekig történő kiépítése áll. Ez ugyanis megakadályozta a külső ívek erózióját, miközben a belső íveken az övzátonyképződés folyamatos maradt. A fellépő kimélyülés ellenére az átfolyási keresztszelvény területe sok helyütt jelentősen csökkent (5-45 %-al) ezen a szakaszon.

A 2006-os árvíz kapcsán a Tisza szegedi szelvényében a meder napi változását is vizsgáltuk. Az áradás során a meder 2-3 méterrel mélyült, majd az árvíz tetőzésekor megindult a meder feltöltődése, majd újbóli medermélyülés következett be apadáskor.